**GLASBILA**

OD NEKDAJ, ŽE OD PRASTAREGA VEKA,

NE POMNI NIHČE NITI EN'GA ČLOVEKA,

KI NE BI IGRAL RAD, POSLUŠAL, AL' PEL,

ČE BIL JE AL' ŽALOSTEN ALI VESEL.

ŽE DOLGO, ODKAR SO NASTALA GLASBILA,

RITEM IN VIŽE TER BESEDILA.

VSE SO »PONUCALI«. NIČ NI ŠLO V NIČ!

VEMO, KER OSTALO NAM MNOGO JE PRIČ.

GLASBA JE, TOREJ, OD NEKDAJ POVSOD.

AL' SUH SI KOT MIŠKA AL' DEB'U KOT SOD.

AL' ŠPORTNIK AL' REVEŽ AL' VELIK GOSPOD.

KADAR 'MAŠ »GUŽVO« IN KO SI »KOMOT«.

IZ KOSTI IN LESA BILE SO PIŠČALI.

PA BOBNI, MEHOVI IZ KOŽ ŽIVALI.

ZA PRVA TROBILA KAR KRAVJI ROGOVI.

NA ČREVA SO BRENKALI TUDI BOGOVI.

DANES SO TU, DA JIH SPOZNATE.

ZA POLKO IN ROCK TER ZA STARE SONATE.

GLASBILA IGRATI LAHKO SE NAUČITE.

NA GLASBENIH ŠOLAH LAHKO JIH DOBITE.

GLASBA JE, TOREJ, OD NEKDAJ POVSOD.

AL' SUH SI KOT MIŠKA AL' DEB'U KOT SOD.

AL' ŠPORTNIK AL' REVEŽ AL' VELIK GOSPOD.

KADAR MAŠ »GUŽVO« IN KO SI »KOMOT«.

**KLAVIR**

TIPKE BELE IN ČRNE KOT LJUDJE.

SKUPAJ SE IGRAJO, VESELÉ.

PO TIPKAH SE SPREHAJA NAENKRAT VSEH DESET.

PRSTKI IGRAJO PO STRANI IN POSRED'.

PA VENDAR ČISTO ENOSTAVNO NI,

KO REČEMO MU GLASBILO S TIPKAMI.

PO MNOGO STRUNAH TEPEJO KLADIVA,

KI KLAVIR JIH V TREBUŠČKU SKRIVA.

RES, KLAVIR JE VELIKA ŽIVAL.

PONAVADI ČRN ALI RJAV.

SKOZI LAK LAHKO VSAKA BARVA SIJE,

KER VAŽNE SO LE BARVE MELODIJE.

KONCERTNI MOJSTRI NA ODRIH LEŽIJO,

PIANINI PA OB STENAH STOJIJO.

ELEKTRIČNI BRATJE 'MAJO ZVOKOV MILIJON,

DA MALO SPOČIJE SI KLASIČNI TON.

RES, KLAVIR JE VELIKA ŽIVAL.

PONAVADI ČRN ALI RJAV.

SKOZI LAK LAHKO VSAKA BARVA SIJE,

KER VAŽNE SO LE BARVE MELODIJE.

**HARMONIKA**

TANGO ZVABI ME V PAST.

KO ZASLIŠIM TO STRAST,

SPLOH NE MOREM PREŠTET'

GUMBKOV, TIPK CEL PAKET.

OBNORELA JE SVET!

ELEGANTNA GOSPA -

HARMONIKA.

ŠELE DOBRIH STO LET,

'KAR PRIŠLA JE NA SVET,

A JO ŽE VSAK HOČE IMET'.

IN KO POLKO ZAIGRA,

VRTI SE VSA SLOVENIJA.

PRI NAS RES VSAK MALČEK

ŽE PLEŠE NA VALČEK

IN PA ČAČAČA.

IN KO POLKO ZAIGRA,

VRTI SE VSA SLOVENIJA.

PRI NAS RES VSAK MALČEK

ŽE PLEŠE NA VALČEK

IN PA ČAČAČA.

TAM NA LEVI JE BAS.

ZA RITEM, ZA »ŠPAS«,

ZA SOLZE V OČEH,

ZA VESELJE IN SMEH,

RAZTEGNILA JE MEH.

IN TIPKE NA DESNI.

ZVOKOV RES ZA VSE PESMI.

PA ŠE SESTRI IMA:

Z GUMBKI KROMATIČNA

IN PA »FRAJTONER'CA«.

IN KO POLKO ZAIGRA,

VRTI SE VSA SLOVENIJA.

PRI NAS RES VSAK MALČEK

ŽE PLEŠE NA VALČEK

IN PA ČAČAČA.

IN KO POLKO ZAIGRA,

VRTI SE VSA SLOVENIJA.

PRI NAS RES VSAK MALČEK

ŽE PLEŠE NA VALČEK

IN PA ČAČAČA.

**KITARA**

PETKRAT TISOČ LET IN VEČ ŽE TA GOSPA JE STARA.

VES TA ČAS RES NISO KLICALI JO LE KITARA.

RES, DA STARI SITAR, LUTNJA ALI PLUNKA

PROTI TEJ LEPOTI DANES 'ZGLEDAJO KOT ŠUNKA.

ŽE TAKRAT BILA

IZ STRUN IZVABLJENA

JE ZA BOGOVE MUZIKA.

ŠEST NAPETIH STRUN SE STISKA OB TA VITKI STAS.

RES PA IMA DOVOLJ LE ŠTIRI, KDOR RAD BRENKA BAS.

LINIJE ZAVITE, RAZLIČNO TESANE,

SO PREVZELE VSE OD PARIZA DO LJUBLJANE.

KER PA TREBA JO JE VSAKE TOL'KO UGLASIT',

SO MORALI NA GLAVO NAVIJALCE PRITRDIT'.

OOO, JA!

IZ KITARE PRICURLJA

ZA BOGOVE MUZIKA.

O, O, O, O! ZA KLASIKO AL' ROCK'N'ROLL.

O, O, O, O! NAJ BO DUR ALI MOL.

O, O, O, O! VEDNO ZNOVA ME ZAČARA.

O, O, O, O! MOJA KITARA.

ZAPOJMO IZ SRCA, KO KDO ROJSTNI DAN IMA.

ZRAVEN NAJ AKUSTIČNA KITARA ZAIGRA.

ČE MAŠ MUZ'KO RAD NA GLAS,

NE MOREŠ SI POMAGAT.

PR'KLOP'T SE MOR'Š NA »ŠTROM«

IN NA ELEKTRIČNO »ZAŽAGAT«.

NAJLEPŠE PA IGRA

KITARA KLASIČNA.

ZA BOGOVE MUZIKA!

O, O, O, O! ZA KLASIKO AL' ROCK'N'ROLL.

O, O, O, O! NAJ BO DUR ALI MOL.

O, O, O, O! VEDNO ZNOVA ME ZAČARA.

O, O, O, O! MOJA KITARA.

**CITRE**

SANJAVO MI VIGRED PRIČARA.

NA POLJANAH ŠE NIČ NE CVETI.

KAKOR SVEŽ VETER SLOVENSKIH GORA,

KO CITER SE ZVEN OGLASI.

ZAPOJ, ZAPOJ STARI CITRAR

PESEM SLOVENSKIH GOZDOV IN OZAR.

ZABRENKAJ NA STRUNE ŠE *CVETJE V JESENI.*

LJUBEZEN DO DOMA PREBUDI V MENI.

»ZAŠPILAJ«, ZAPOJ STARI CITRAR.

ZA PESEM SLOVENSKO NAM MORA BIT' MAR.

ČAR MELODIJE IZ STRUN SE IZVIJE,

KOT BI ZACVETEL NAŠ LJUDSKI NAPEV.

S SKRBNO ROKO JE NASTALO

LESENO LJUDSKO BRENKALO.

PO STRUNAH NAPETIH UBIRAJO PRSTI.

IGRAJO NAM NEŽEN NAPEV.

ZAPOJ, ZAPOJ STARI CITRAR

PESEM SLOVENSKIH GOZDOV IN OZAR.

ZABRENKAJ NA STRUNE ŠE *CVETJE V JESENI*.

LJUBEZEN DO DOMA PREBUDI V MENI.

»ZAŠPILAJ«, ZAPOJ STARI CITRAR.

ZA PESEM SLOVENSKO NAM MORA BIT' MAR.

ČAR MELODIJE IZ STRUN SE IZVIJE,

KOT BI ZACVETEL NAŠ LJUDSKI NAPEV.

**TOLKALA**

ČE HOČEŠ 'MET' RITEM IN DOSTI »KRAVALA«,

NA »ŽURKO« POVABI RAZLIČNA TOLKALA.

TO SO GLASBILA, KI LE BOBNIJO,

LAHKO PA TUD' POJEJO ALI ZVENIJO.

ZA RAZNE LATINSKOAMERIŠKE PLESE

SE RAZNA TOLKALA LAHKO TUDI TRESE.

VČASIH UDARJAMO Z GOLO ROKÓ,

ŠE LEPŠE PA S PALICAMI ZAPOJÓ.

PRIČELA SE PRAVA BO RITEM MANIJA,

KO PRIDE KRALJICA TOLKAL – BATERIJA.

ČE KDO JE POMISLIL NA KAKŠNO SVETILO,

POČAKA NAJ, KO SE BO ZDAJ ZAISKRILO.

GOTOVO PA VEDEL BOŠ, KDAJ GRE ZARES.

A ZUNAJ GRMI AL' BIL JE POTRES?!

NA »ŽURU« SO NOVE OBISKOVALKE!

TIMPANI JIH KLIČEMO ALI PA PAVKE.

IZGLEDAJO, KOT DA V NJIH BI LAHK' GOLAŽ ZAKUHAL,

A POČILO BO, PREDEN LAHKO BOŠ PODUHAL.

S PALICO TOLČEMO NA TE BALONE

IN Z NOGO LAHKO SPREMINJAMO TONE.

AMERICA LATINA!

GLASBA, PLES IN DRUŽBA FINA!

SALSA, SAMBA, RUMBA IN ČAČA

RES NI NAŠA MUZIKA DOMAČA.

LE, DA SE MIGA,

NAS NIČ NE BRIGA.

GLASBA JE OD VSEH,

LAHKO JO CEL SVET NAŽIGA.

ZVONCI, TAMBURIN, BONGOSI IN KONGE

NISO LE ZA BRAZILSKE IN ŠPANSKE SONGE.

PO OPNI NAPETI VELIKEGA IN MALEGA

ZABOBNAJMO ZDAJ: »VIVA LA MUSICA«!

TUDI KO PODAM SE V SLOVENSKE HRIBE,

MARIMBA ME PONESE NA PLAŽO NA KARIBE.

MELODIJA AFRIKE, TIPKE IZ LESA,

KSILOFONA NISEM VIDEL ŠE TAKO VELIKEGA.

LE DA SE MIGA! NAS NIČ NE BRIGA!

JA, JA! TOLKALA SMO VELIKA DRUŠČINÁ.

NA POT NE VZAMEMO VEDNO VSEGÁ.

VELIKI IN MALI BOBEN, ČINELE IN ŠE KAJ …

MARŠ NA POVORKO! ŽIVEL PRVI MAJ!

**GODALA**

STRUNA ZAJOČE.

MELODIJO SNA SRCE MI HOČE.

V TA LEPI JOK

JE ZAGODEL KONJSKE ŽIME LOK.

IZ BOGATEGA LESA

SKRBNO SO REZBARJENA GODALA.

BREZ SLUTNJE IZ TIŠINE

VSAKO MUZIKO ZAPOLNI VAL MILINE.

GLOBINE MORJA GLAS.

TUDI S PRSTI SE IGRA KONTRABAS.

ČISTO MALO VIŠJE PA VIOLONČELO,

MED NOGAMI Z LOKOM IGRA NEKDO VESELO.

A KO SRCE JE VESELO

IN HOČE VEN IZ MOLA,

MU ZAGODETA CIGANKI:

VIOLINA IN VIOLA.

**PIHALA IN TROBILA**

NAJPREJ JE TREBA USTA NAŠOBIT',

POTEM V NJIH PIHNIT' ALI ZATROBIT'.

IZ LESA IN KOVINE OBLIKE ZAVITE,

VISOKE IN NIZKE TONE DOBITE.

ZA RESNE KONCERTE, POGREBE, POROKE,

V OPERI ALI ZA MALE OTROKE.

ORKESTRI ALI ANSAMBLI DOMAČI,

NA JUGU JIH KLIČEJO TUDI »TRUBAČI«.

TE TROBENTE REZKI GLAS.

AL' ZA JAZZ ALI ZA »ŠPAS«.

LAHKO PA TROBIMO MEHKÓ,

OBČUTLJIVO RES ZELO.

TA ZAVIT JE 'KROG IN 'KROG.

TO NI HUPA, TO JE ROG.

V LUKNJO VTAKNEMO ROKÓ,

KADAR V ROG ZATROBIMO.

TA GOSPA, KI TAKO SE ČUDNO IGRA.

SE RAZTEGNE, KOT DA ZA PERILO OBEŠAT' BI B'LA.

TO JE POZAVNA. TROBILO NA POTEG.

VLEČE TONE, KOT SPELJAL BI Z AVTOM V BREG.

ODMEVNIK VELIK IN PA NIZEK TON.

VELIKA TUBA OZIROMA, PARDON!

SEM ZAMEŠAL, LE KJE IMAM BONTON?!

PO NAVADI POLKO ŠPILA BARITON.

VELIK ORKESTER AL' KVINTET, KJER JIH JE PET.

NAJLEPŠE VIŽE ODPOJE KLARINET.

NAJ BO POROKA, ROJSTNI DAN ALI PARADA.

S TROBENTO IMATA SE RADA.

DLAKE POKONCI, DA SE KAR STRESEM,

KADAR ZASLIŠIM LJUBEZENSKO PESEM,

JAZZ MELODIJO NA STAREM GRAMOFONU.

ZASLUGE ZA TO GREDO SAKSOFONU.

ČE SLUČAJNO KDO MISLI, DA JE LE ZA ORKESTER,

ZA FLAVTO SEZNAM ZVRSTI JE KAR PESTER.

POD MARŠ ZA NA PAŠO ALI ZA ROCK,

PA NAJ PREČNA ALI PA BLOK.

TEH TROBIL PA REZKI GLAS.

AL' ZA ROCK ALI ZA »ŠPAS«.

LAHKO PA TROBIMO MEHKÓ.

OBČUTLJIVO RES ZELO.

TEH PIHAL KOVINSKI GLAS.

AL' ZA JAZZ ALI ZA »ŠPAS«.

LAHKO PA PIHAMO MEHKÓ.

OBČUTLJIVO RES ZELO.

**TROBENTA**

TROBILA, TROBILA.

VOJSKA, STOP!

PRAV DO DANES NISEM VEDEL,

KAKO VČASIH JE BILO,

ČE USTAVITI SI HOTEL

CELO VOJSKO – ARMIJO.

TROBENTAR JE ZATROBIL

V KOVINSKO DOLGO CEV.

MORDA TRI TONE JE PREMOGEL,

DA ZBEŽATI SI HOTEL.

O, GLEJ GA ŠMENTA,

DANES TROBENTA

ZVITA JE V KROG

KOT TOBOGAN.

ZA RAZNE STILE

'MA TRI VENTILE.

DOSEŽE VSAK,

TUDI NAJVIŠJI TON.

**KLARINET**

TOPEL VETRIČ, SPEV EBENOVINE

ZVABI NEŽNO, KOT JUTRO SE BUDI.

KO ZAŠPILA, ŽELIM SI NAJ NE MINE

MELODIJA, KI MRMRA JO KLARINET.

USTNIK Z JEZIČKOM PAČ NA SODČEK PAŠE.

TUD' ČE V NJEM NI KAPLJIC RUJNEGA,

ZAŽELI SRCE SI PESMI NAŠE,

KI ODMEVA SKOZ' ZAKLOPKE IZ SREBRA.

OJ, KLARINET, OJ, KLARINET!

RES JE LEPA TVOJA PESEM ZA ZNORET'.

OJ, KLARINET, OJ, KLARINET!

VSE BI DAL, DA JAZ BI ZNAL TAKO ZAPET'.

**SAKSOFON**

NAJ BO KLASIČNA SONATA,

ZABAVNA GLASBA ALI SKA.

ROMANTIČEN MOJSTER VIBRATA

KOT ČRKA S ZAVIT IGRA.

CELA DRUŠČINA IZ KOVINE:

ALT, SOPRAN, TENOR IN BAS.

PRIDETA, DA JIM PREJ MINE,

ŠE BARITON IN KONTRABAS.

TI JAZZ BARONI SO SAKSOFONI.

SE SVETIJO, KOT DA SO IZ ZLATA.

ZVITI KOT MAKARONI SO SAKSOFONI.

KOT JOKAL, STOKAL BI, TA ŠMENT IGRA.

ZASANJANA MELODIJA.

NEKDO NA ULICI IGRA.

OD STEN SE ZVOK ODBIJA,

KO JOČE STRASTNA PESMICA.

SKOZ' JEZIČEK V USTNIK PIHA.

MEDENINA ZAZVENI.

KOT DA PIHALO Z MOJSTROM DIHA,

STRAST JEČI Z ZAKLOPKAMI.

TI JAZZ BARONI SO SAKSOFONI.

SE SVETIJO, KOT DA SO IZ ZLATA.

ZVITI KOT MAKARONI SO SAKSOFONI.

KOT JOKAL, STOKAL BI, TA ŠMENT IGRA.

**FLAVTA**

DOLGO JE TEGA,

ŠE HRANIMO DOKAZ.

ŽIVELI SO PRI NAS

JAMSKI MUZIKANTJE.

V MEDVEDOVE KOSTI

SO LUKNJE IZREZLJALI.

PIŠČAL PODOBNO FLAVTI

SO FISTULA KLICALI.

DOLGO ŠE POTEM

SO SE SPRAŠEVALI,

KO PIŠČALI SO IGRALI

PASTIRJI MLADI V HRIBIH.

ČE SPLAČA ZA PIŠČAL

Z MEDVEDOM SE BORITI,

KO PA IZ LESA

JO JE LAŽJE NAREDITI.

JAZ SE Z MEDVEDOM ŽE NE BI RAVSAL.

RAJE BOM NA FLAVTO KAJ VESELEGA ZAIGRAL.

TAKŠNO IZ KOVINE

S PRSTI NA ZAKLOPKE FINE.

Z MANO ZAPELA BO CELA DRUŠČINA.

**MOJA MUZIKA**

VSI ENAKI, VSI DRUGAČNI.

VSAK SVOJ »ŠTIMUNG«, VSAK SVOJ TEMPERAMENT.

JA, JA, JA, OKUSI SO RAZLIČNI.

VSAK SVOJO ZVRST, VSAK SVOJ INŠTRUMENT.

MOJA, MOJA MUZIKA.

MOJA, MOJA MUZIKA.

VESELA ALI ŽALOSTNA.

SRCE MI ZAIGRA.

MOJA, MOJA MUZIKA.

MOJA, MOJA MUZIKA.

SVOBODNA, KAKOR PTICA,

MOJA DUŠA SE LEPO IMA.

MUZIKA SE POŽVIŽGA NA STAROST.

POJE ZA VSE BARVE KOŽE IN VSAKO NARODNOST.

KDOR PLEŠE, POJE, KDOR GLASBILA RAD IGRA,

LJUBI ŽIVLJENJE IN ŽIVLJENJE DRUGEGA.

MOJA, MOJA MUZIKA.

MOJA, MOJA MUZIKA.

VESELA ALI ŽALOSTNA.

SRCE MI ZAIGRA.

MOJA, MOJA MUZIKA.

MOJA, MOJA MUZIKA.

SVOBODNA, KAKOR PTICA,

MOJA DUŠA SE LEPO IMA.